techiaith/cofnodycynulliad_en-cy huggingface dataset:
English: I thank the Member for that important question and his point illuminates one of the under-explored aspects of some of the impacts of non-tariff barriers in particular. I can assure him that we continue to take every opportunity to impress upon the UK Government in their negotiations the importance of maintaining as few barriers as possible to trade, including the kind of freight lines that he described in his question. That is part of a broader commitment, which I know very well that he shares, to ensure that labour standards are maintained into the future. Obviously, we wish to see the continuation of a level playing field in our future relationship with the European Union, now that we are outside the European Union. Part of that, and a crucial part of it, relates to labour standards and certainly we in Wales are committed to maintaining those.
Welsh: Diolch i'r Aelod am y cwestiwn pwysig hwnnw ac mae ei bwynt yn taflu goleuni ar un agwedd nad yw wedi cael ei harchwilio'n ddigon manwl, sef rhai o effeithiau rhwystrau di-dariff yn arbennig. Gallaf ei sicrhau ein bod yn parhau i fanteisio ar bob cyfle i bwysleisio wrth Lywodraeth y DU yn eu negodiadau pa mor bwysig yw cynnal cyn lleied o rwystrau â phosibl i fasnach, gan gynnwys y math o lwybrau cludo nwyddau a ddisgrifiodd yn ei gwestiwn. Mae hynny'n rhan o ymrwymiad ehangach, a gwn yn iawn ei fod yn rhannu'r ymrwymiad hwnnw, i sicrhau bod safonau llafur yn cael eu cynnal yn y dyfodol. Yn amlwg, rydym eisiau gweld cae chwarae gwastad yn parhau yn ein perthynas â'r Undeb Ewropeaidd yn y dyfodol, a ninnau bellach y tu allan i'r Undeb Ewropeaidd. Mae rhan o hynny, a rhan hanfodol ohono, yn ymwneud â safonau llafur ac yn sicr rydym ni yng Nghymru wedi ymrwymo i gynnal y rheini.
English: Diolch, Llywydd. Minister, can you tell us what action the Welsh Government is taking to increase the number of EU citizens that are applying for EU settlement status under the scheme?
Welsh: Diolch, Lywydd. Weinidog, a allwch chi ddweud wrthym pa gamau y mae Llywodraeth Cymru yn eu cymryd i gynyddu nifer dinasyddion yr UE sy'n gwneud cais am statws preswylio'n sefydlog o dan y cynllun?
English: Certainly. That scheme is a scheme of the UK Government; it is not a scheme that we would have designed had we been in control of how it works, but we recognise that it is the scheme that is available. As a result, we've been taking a number of steps in order to support EU citizens living in Wales to apply to the scheme. We've, I think, committed around £2 million most recently in relation to funding advice services. Some of that is through organisations such as Citizens Advice; some of it is of a much more technical nature through an immigration law firm. We've funded local authorities to support their own communities locally; and we have a communications strategy, including a digital communications strategy, to increase the numbers applying. We take every opportunity, including myself, this week, with Home Office officials, to impress upon them the need to make sure that communications across the UK do everything possible to encourage the maximum number of applicants.
Welsh: Yn sicr. Cynllun Llywodraeth y DU yw'r cynllun hwnnw; nid yw'n gynllun y byddem wedi'i gynllunio pe baem wedi bod yn rheoli'r ffordd y mae'n gweithio, ond rydym yn cydnabod mai dyna'r cynllun sydd ar gael. O ganlyniad, rydym wedi rhoi nifer o gamau ar waith er mwyn cynorthwyo dinasyddion yr UE sy'n byw yng Nghymru i wneud cais i'r cynllun. Rwy'n credu ein bod wedi ymrwymo tua £2 filiwn yn fwyaf diweddar mewn perthynas â chyllido gwasanaethau cynghori. Mae rhywfaint o hwnnw drwy sefydliadau megis Cyngor ar Bopeth; mae rhywfaint ohono o natur lawer mwy technegol drwy gwmni cyfraith mewnfudo. Rydym wedi ariannu awdurdodau lleol i gefnogi eu cymunedau eu hunain yn lleol; ac mae gennym strategaeth gyfathrebu, gan gynnwys strategaeth gyfathrebiadau digidol, i gynyddu'r niferoedd sy'n ymgeisio. Rydym yn manteisio ar bob cyfle, gan fy nghynnwys i, yr wythnos hon, gyda swyddogion y Swyddfa Gartref, i'w hargyhoeddi o'r angen i sicrhau bod cyfathrebiadau ar draws y DU yn gwneud popeth y gellir ei wneud i annog cymaint o bobl ag y bo modd i ymgeisio.
English: Thank you for that response. I know that you and I both want to see as many EU citizens as possible that have chosen to make Wales their home stay here in Wales. But I think what is concerning is that figures that have been released by the House of Commons Library show that, as of last month, just 71 per cent of EU citizens based here in Wales have actually applied to the EU settlement scheme, and that's compared to 93 per cent elsewhere in the UK. So, obviously, there's a significant difference in terms of people taking advantage of the scheme from Wales, and I want to better understand why that is the case. Have you done any analysis as a Government as to why people might be having more difficulty in accessing the scheme, or taking advantage of the scheme to a lesser degree here in Wales versus other parts of the UK?
Welsh: Diolch ichi am yr ateb hwnnw. Gwn eich bod chi a minnau eisiau gweld cynifer â phosibl o ddinasyddion yr UE, sydd wedi dewis byw yng Nghymru, yn aros yma yng Nghymru. Ond credaf mai'r hyn sy'n peri pryder yw bod ffigurau a ryddhawyd gan Lyfrgell Tŷ'r Cyffredin yn dangos, hyd at fis diwethaf, mai dim ond 71 y cant o ddinasyddion yr UE sy'n byw yma yng Nghymru sydd wedi gwneud cais i gynllun preswylio'n sefydlog yr UE mewn gwirionedd, ac mae hynny o'i gymharu â 93 y cant mewn ardaloedd eraill o'r DU. Felly, yn amlwg, mae gwahaniaeth sylweddol o ran nifer y bobl sy'n manteisio ar y cynllun o Gymru, ac rwyf eisiau deall pam. A ydych wedi gwneud unrhyw waith dadansoddi fel Llywodraeth i weld pam y gallai pobl fod yn ei chael hi'n anos cael mynediad at y cynllun, neu pam fod llai o bobl yn manteisio ar y cynllun yma yng Nghymru o gymharu â rhannau eraill o'r DU?
English: The most recent Home Office figures actually show Wales as the second of the four nations of the UK in terms of numbers of applications. Obviously, we want to see 100 per cent of eligible citizens applying, and we would hope and expect that the UK Government would share that ambition as well. Part of the issue, we believe, is in relation to the UK-wide communication strategy, which has focused on cities, and, of course, there are more cities with bigger populations of EU citizens in England than there are in Wales, where the populations are more dispersed. We think that's one of the aspects to the situation. The other aspect is perhaps the number of Irish citizens within that overall envelope of EU citizens. Obviously, Irish citizens living in Wales don't need to apply to the scheme, and we think that may be part of the factor as well. But we are absolutely clear that although this is a reserved scheme, not a devolved scheme, we are putting Welsh Government budget into maximising the number of applicants. We've worked successfully to persuade the UK Government, for example, to increase the number of digital centres in Wales, from one to, I think, seven at the moment, and for them to be spread across Wales. We've worked hard to make sure that that's happened and to increase the number of support centres generally. But I know that he will share my ambition to make sure that 100 per cent of applicants in Wales are able to apply and succeed in applying.
Welsh: Mae ffigurau diweddaraf y Swyddfa Gartref yn dangos mewn gwirionedd mai Cymru yw'r ail o bedair gwlad y DU o ran nifer y ceisiadau. Yn amlwg, rydym am weld 100 y cant o ddinasyddion cymwys yn ymgeisio, a byddem yn gobeithio ac yn disgwyl i Lywodraeth y DU rannu'r uchelgais hwnnw hefyd. Credwn fod rhan o'r mater yn ymwneud â'r strategaeth gyfathrebu ledled y DU, sydd wedi canolbwyntio ar ddinasoedd, ac wrth gwrs, mae mwy o ddinasoedd â phoblogaethau mwy o ddinasyddion yr UE yn Lloegr nag sydd yng Nghymru, lle mae'r poblogaethau'n fwy gwasgaredig. Credwn fod honno'n un agwedd ar y sefyllfa. Yr agwedd arall efallai yw nifer y dinasyddion o Iwerddon o fewn y garfan gyffredinol honno o ddinasyddion yr UE. Yn amlwg, nid oes angen i ddinasyddion Iwerddon sy'n byw yng Nghymru wneud cais i'r cynllun, ac rydym o'r farn y gallai hynny fod yn rhan o'r ffactor hefyd. Ond rydym yn hollol glir, er mai cynllun wedi'i gadw'n ôl yw hwn, nid cynllun datganoledig, rydym yn rhoi cyllideb Llywodraeth Cymru tuag at sicrhau bod cynifer o bobl ag sy'n bosibl yn gwneud cais. Rydym wedi gweithio'n llwyddiannus i berswadio Llywodraeth y DU, er enghraifft, i gynyddu nifer y canolfannau digidol yng Nghymru, o un i saith ar hyn o bryd rwy'n credu, ac iddynt gael eu gwasgaru ledled Cymru. Rydym wedi gweithio'n galed i sicrhau bod hynny'n digwydd ac i gynyddu nifer y canolfannau cymorth yn gyffredinol. Ond gwn y bydd yn rhannu fy uchelgais i sicrhau bod 100 y cant o'r rhai sy'n gwneud cais yng Nghymru yn gallu gwneud hynny a llwyddo yn eu ceisiadau.
English: I note what you said regarding recent improvements in these figures, and, from the information that I have, it does suggest that, from December to January, we saw an 8 per cent increase in the number of people applying here in Wales for the scheme. But, notwithstanding that, the average across the UK is 93 per cent of citizens versus this 71 per cent here in those latest published figures. Now, I welcome some of the action that has been taken. You rightly refer to the fact that there has been a focus on communications in cities by the UK Government, and that that needs to be supplemented here because of the different nature of the population spread across Wales. But, obviously, I think it is a concern that we only have 71 per cent of people who have taken advantage of the scheme so far. Can I ask what communications or discussions the Welsh Government might have had with local authorities about specifically boosting their role in reaching out to the diaspora communities within their respective areas, because, obviously, they have a key role, I think, given their interface with these communities on the ground? And given the limited resources of some local authorities, is there more that perhaps the Welsh Government might be able to do in order to assist them?
Welsh: Nodaf yr hyn a ddywedoch ynghylch gwelliannau diweddar yn y ffigurau hyn, ac o'r wybodaeth sydd gennyf, mae'n awgrymu ein bod, o fis Rhagfyr i fis Ionawr, wedi gweld cynnydd o 8 y cant yn nifer y bobl sy'n gwneud cais am y cynllun yma yng Nghymru. Er hynny, y cyfartaledd ledled y DU yw 93 y cant o ddinasyddion yn hytrach na'r 71 y cant yma yn y ffigurau a gyhoeddwyd yn fwyaf diweddar. Nawr, rwy'n croesawu peth o'r gwaith a wnaed. Fe gyfeiriwch yn gywir at y ffaith bod Llywodraeth y DU wedi canolbwyntio ar gyfathrebiadau mewn dinasoedd, a bod angen ychwanegu at hynny yma oherwydd natur wahanol y boblogaeth a wasgarwyd ledled Cymru. Ond yn amlwg, rwy'n credu ei fod yn destun pryder mai dim ond 71 y cant o bobl sydd wedi manteisio ar y cynllun hyd yn hyn. A gaf fi ofyn pa gyfathrebiadau neu drafodaethau a gafodd Llywodraeth Cymru gydag awdurdodau lleol ynghylch rhoi hwb penodol i'w rôl yn estyn allan at y cymunedau alltud yn eu hardaloedd, oherwydd, yn amlwg, mae ganddynt rôl allweddol, rwy'n credu, o ystyried eu cysylltiad â'r cymunedau hyn ar lawr gwlad? Ac o ystyried pa mor gyfyngedig yw adnoddau rhai awdurdodau lleol, a oes mwy y gallai Llywodraeth Cymru ei wneud i'w cynorthwyo?
English: Well, the meeting I had earlier this week with a range of stakeholders around Wales and Home Office officials, included representation from the Welsh Local Government Association. Most recently, we've made funding available to each local authority to support their efforts in addition to the Wales-wide efforts that we are making, so that local authorities have the capacity to do it themselves within their local areas. One of the features of these figures is that it seems to be the case that there's a higher chance of getting settled status in Wales than a pre-settled status than in other parts of the UK. One of the great sources of concern for most EU citizens applying to this scheme is the very high number of pre-settled status grants in circumstances where we would expect to see settled status being granted. And it's difficult to overestimate, I think, the kind of anxiety that comes with that. For many people, engaging with this sort of migration policy bureaucracy is the first time they've ever had to do that. And, so, it is incumbent on the UK Government to make that as straightforward and as supportive, and to maximise the chance of those who are eligible getting their settled status and protecting their rights here.
Welsh: Wel, roedd y cyfarfod a gefais yn gynharach yr wythnos hon gydag ystod o randdeiliaid ledled Cymru, a swyddogion y Swyddfa Gartref, yn cynnwys cynrychiolaeth o Gymdeithas Llywodraeth Leol Cymru. Yn fwyaf diweddar, rydym wedi sicrhau bod cyllid ar gael i bob awdurdod lleol i gefnogi eu hymdrechion yn ychwanegol at yr ymdrechion rydym yn eu gwneud ledled Cymru, fel bod gan awdurdodau lleol allu i'w wneud eu hunain yn eu hardaloedd lleol. Un o nodweddion y ffigurau hyn yw ei bod yn ymddangos bod mwy o obaith o gael statws preswylydd sefydlog yng Nghymru yn hytrach na statws preswylydd cyn-sefydlog na mewn rhannau eraill o'r DU. Un o'r ffynonellau pryder mawr i'r rhan fwyaf o ddinasyddion yr UE sy'n gwneud cais i'r cynllun yw'r nifer uchel iawn o bobl sy'n cael statws preswylydd cyn-sefydlog mewn amgylchiadau lle byddem yn disgwyl gweld statws preswylydd sefydlog yn cael ei roi. Ac rwy'n credu ei bod hi'n anodd gorddatgan y math o bryder sy'n deillio o hynny. I lawer o bobl, ymwneud â'r math hwn o fiwrocratiaeth polisi ymfudo yw'r tro cyntaf iddynt orfod gwneud hynny erioed. Ac felly, mae'n ddyletswydd ar Lywodraeth y DU i'w wneud yn syml, a rhoi cymaint o gefnogaeth ag y bo modd, a chynyddu gobaith y rhai sy'n gymwys i gael eu statws preswylwyr sefydlog a gwarchod eu hawliau yma.
English: Diolch yn fawr, Llywydd. Minister, plainly, continued international co-operation is needed for the frictionless trade of health products across UK-EU borders in the future, post Brexit. Now, around 45 million patient packs of medicines are supplied from the UK to the EU and European economic area countries every month, and, in return, over 37 million patient packs of medicines come from the EU to the UK every month. Yet, without any future regulatory alignment, as announced by the Conservative Government in Westminster, can I ask you: what could possibly go wrong?
Welsh: Diolch yn fawr, Lywydd. Weinidog, yn amlwg, mae angen cydweithredu rhyngwladol parhaus ar gyfer masnachu cynnyrch iechyd yn ddirwystr ar draws ffiniau'r DU-UE yn y dyfodol, ar ôl Brexit. Nawr, mae tua 45 miliwn o becynnau cleifion o feddyginiaethau yn cael eu cyflenwi o'r DU i wledydd yr UE a'r ardal economaidd Ewropeaidd bob mis, ac mae dros 37 miliwn o becynnau cleifion o feddyginiaethau yn dod o'r UE i'r DU bob mis. Ac eto, heb unrhyw gysoni rheoliadol yn y dyfodol, fel y cyhoeddodd y Llywodraeth Geidwadol yn San Steffan, a gaf fi ofyn i chi: beth yn y byd allai fynd o'i le?
English: He identifies a very live example, it seems to me, of some of the problems that we may well face unless the negotiations with the European Union conclude in the kind of agreement that minimises the barriers to international freight and to trade, which are so important in many aspects of our economic life, but, as his question also makes clear, the life of our citizens in a very direct way, in terms of public services. I can assure him that we take every opportunity - have taken every opportunity - to press the case on the UK Government, not only to seek to minimise tariffs and quotas in their negotiations, but also the kind of non-tariff barriers, which his question identifies as a significant problem.
Welsh: Mae'n nodi enghraifft fyw iawn, mae'n ymddangos i mi, o rai o'r problemau y gallem yn sicr eu hwynebu oni fydd y negodiadau â'r Undeb Ewropeaidd yn dod i ben gyda'r math o gytundeb sy'n lleihau'r rhwystrau i fasnachu a chludo nwyddau'n rhyngwladol, sydd mor bwysig i sawl agwedd ar ein bywyd economaidd, ond fel y mae ei gwestiwn hefyd yn ei ddangos, i fywyd ein dinasyddion mewn ffordd uniongyrchol iawn, o ran gwasanaethau cyhoeddus. Gallaf ei sicrhau ein bod yn manteisio ar bob cyfle - wedi manteisio ar bob cyfle - i bwyso ar Lywodraeth y DU, nid yn unig i geisio lleihau tariffau a chwotâu yn eu negodiadau, ond hefyd y math o rwystrau di-dariff, sy'n broblem sylweddol, fel y mae ei gwestiwn yn nodi.
English: Can I thank you for that answer? Moving on to another aligned issue, a substantial proportion of UK employment law, as we've already heard, originates from the EU, including the European working time directive. That is what stopped doctors from working 120 hours every week down to around 58 hours over the years. So, can I ask: what discussions are you having about protecting employment rights for workers in Wales post Brexit?
Welsh: A gaf fi ddiolch i chi am yr ateb hwnnw? Gan symud ymlaen at fater arall cysylltiedig, mae cyfran sylweddol o gyfraith cyflogaeth y DU, fel y clywsom eisoes, yn tarddu o'r UE, gan gynnwys y gyfarwyddeb oriau gwaith Ewropeaidd. Dyna a ataliodd feddygon rhag gweithio 120 awr bob wythnos i lawr i tua 58 awr dros y blynyddoedd. Felly, a gaf fi ofyn: pa drafodaethau rydych chi'n eu cael ynglŷn â diogelu hawliau cyflogaeth i weithwyr yng Nghymru ar ôl Brexit?
English: Well, the political declaration, as the Member may recall, was clear that both parties - both the United Kingdom Government, at that point, and the European Union - were committing to maintaining standards, in terms of workplace rights and so on, which were in place at the end of the transition period. That was a feature of the political declaration. He will, I'm sure, share with me the concern at reading speculation requests and in speeches, in fact, given by the Prime Minister and others, about the potential upside, as they would describe it - and he and I would describe it as the downside - of weakening labour regulation as a consequence of leaving the European Union. Those sorts of ambitions and aims are not ones that we share in this Government and would not be widely shared across this Chamber. We believe that the kind of relationship that people in Wales will expect into the future is one that enables those labour standards to be maintained, both in Wales and the UK, and for there to be a commitment to do that so that we can take advantage of that level of alignment to support our economy into the future.
Welsh: Wel, roedd y datganiad gwleidyddol, fel y bydd yr Aelod yn cofio o bosibl, yn glir fod y ddau barti - Llywodraeth y Deyrnas Unedig, ar y pwynt hwnnw, a'r Undeb Ewropeaidd - yn ymrwymo i gynnal safonau, o ran hawliau'r gweithle ac yn y blaen, a oedd ar waith ar ddiwedd y cyfnod pontio. Roedd hynny'n un o nodweddion y datganiad gwleidyddol. Rwy'n siŵr y bydd yn rhannu fy mhryder ynghylch darllen hap-geisiadau ac mewn areithiau gan y Prif Weinidog ac eraill, ynghylch y potensial, fel y byddent yn ei ddisgrifio - a byddai ef a minnau'n ei ddisgrifio fel anfantais - gwanhau rheoliadau llafur o ganlyniad i adael yr Undeb Ewropeaidd. Nid yw'r mathau hynny o uchelgeisiau ac amcanion yn rhai rydym yn eu rhannu yn y Llywodraeth hon ac ni fyddent yn cael eu rhannu'n eang ar draws y Siambr hon. Credwn fod y math o berthynas y bydd pobl yng Nghymru yn ei disgwyl yn y dyfodol yn un sy'n ein galluogi i gynnal y safonau llafur hynny, yng Nghymru ac yn y DU, ac i gael ymrwymiad i wneud hynny fel y gallwn fanteisio ar y lefel honno o gysoni i gefnogi ein heconomi i'r dyfodol.
English: Thank you for that. Going on to another field, anyone who has attended the annual National Social Care Awards here in Cardiff will know that social care is a skilled profession. In fact, the examples on show every year in that awards ceremony show a very high level of skills. But obviously, social care is plagued by low pay and has fallen foul of the UK Government's points-based immigration system as a result. Now, Wales relies on the EU social care professionals, as it is, in an already overstretched system. So, what representations are you making about social care in Wales post Brexit?
Welsh: Diolch. Ac i droi at faes arall, bydd unrhyw un sydd wedi mynychu'r Gwobrau Gofal Cymdeithasol Cenedlaethol yma yng Nghaerdydd yn gwybod bod gofal cymdeithasol yn broffesiwn medrus. Yn wir, mae'r enghreifftiau sy'n cael eu harddangos bob blwyddyn yn y seremoni wobrwyo honno'n dangos lefel uchel iawn o sgiliau. Ond yn amlwg, mae cyflogau isel yn bla ym maes gofal cymdeithasol ac o ganlyniad, mae'n methu cydymffurfio â system fewnfudo Llywodraeth y DU sy'n seiliedig ar bwyntiau. Nawr, mae Cymru'n dibynnu ar weithwyr gofal cymdeithasol proffesiynol o'r UE fel y mae mewn system sydd eisoes o dan bwysau. Felly, pa sylwadau rydych yn eu cyflwyno ar ofal cymdeithasol yng Nghymru ar ôl Brexit?
English: Well, I thank the Member for highlighting that point. When I met with the chair of the Migration Advisory Committee, the social care sector was exactly one of the sectors that I identified to him as being at risk from the sorts of migration policies that were being floated by the UK Government at that point and that have been confirmed in the most recent announcement. We had hoped, as a Government, that the UK Government would be persuaded to bring forward a set of migration policies that would support the economy and public services across the UK. That has not been the case, and as a consequence of the salary threshold and the skills threshold, amongst other things, sectors such as the social care sector, but, indeed, others in food production, in logistics and in certain parts of the manufacturing sectors, will be concerned about their capacity to staff their services and businesses into the future. And I want to make one point in relation to the remark at the start of the Member's question. He and I will both know, and many in the Chamber, if not, sadly, all, will not recognise the term 'low skilled' in the context of the care sector. Anybody who has had exposure to the kinds of support and skilled support that many of our people who are cared for receive will recognise that those are very skilled roles indeed.
Welsh: Wel, diolch i'r Aelod am dynnu sylw at y pwynt hwnnw. Pan gyfarfûm â chadeirydd y Pwyllgor Cynghori ar Ymfudo, roedd y sector gofal cymdeithasol yn un o'r sectorau y dywedais wrtho eu bod yn wynebu risg o'r mathau o bolisïau ymfudo a oedd yn cael eu crybwyll gan Lywodraeth y DU ar y pwynt hwnnw ac a gadarnhawyd yn y cyhoeddiad diweddaraf. Roeddem wedi gobeithio, fel Llywodraeth, y byddai Llywodraeth y DU yn cael ei pherswadio i gyflwyno set o bolisïau ymfudo a fyddai'n cefnogi'r economi a gwasanaethau cyhoeddus ledled y DU. Nid felly y bu, ac o ganlyniad i'r trothwy cyflogau a'r trothwy sgiliau, ymysg pethau eraill, bydd sectorau fel y sector gofal cymdeithasol, ac eraill, yn wir, ym maes cynhyrchu bwyd, logisteg a rhai rhannau o'r sectorau gweithgynhyrchu, yn pryderu am eu gallu i staffio eu gwasanaethau a'u busnesau yn y dyfodol. Ac rwyf am wneud un pwynt mewn perthynas â'r sylw ar ddechrau cwestiwn yr Aelod. Ni fydd ef na minnau, na llawer o rai eraill yn y Siambr, os nad pawb, ysywaeth, yn cydnabod y term 'sgiliau isel' yng nghyd-destun y sector gofal. Bydd unrhyw un sydd wedi dod i gysylltiad â'r mathau o gymorth a chefnogaeth fedrus y mae llawer o'n pobl sy'n derbyn gofal yn eu cael yn cydnabod bod y rheini'n rolau medrus iawn yn wir.
English: The EU's draft negotiating mandate largely reflects the political declaration agreed between the UK and the EU in October last year. We, as a Government, set out our position on the political declaration in 'The Future UK/EU Relationship: Negotiating Priorities for Wales' in January of this year.
Welsh: Mae mandad negodi drafft yr UE yn adlewyrchu i raddau helaeth y datganiad gwleidyddol y cytunwyd arno rhwng y DU a'r UE ym mis Hydref y llynedd. Gwnaethom ni, fel Llywodraeth, nodi ein safbwynt ar y datganiad gwleidyddol yn 'Y berthynas rhwng y DU a'r UE yn y dyfodol: blaenoriaethau negodi i Gymru' ym mis Ionawr eleni.